Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: szervek hivatásos állományú tagjainak szolgálati viszonyáról szóló 1996. évi XLIII. törvény 37. § (1) és 302. § (1) és
Paragraph Index: 114

b) A szakmai gyakorlat osztályzatának meghatározása — A Biztonsági ismeretek vizsgatantárgy eredményét a pontosság, a jogszerűség, a szakszerű végrehajtás szempontjainak figyelembevételével egyetlen (1—5-ig terjedő) osztályzattal kell értékelni. — A Biztonságtechnikai, informatikai és számítástechnikai ismeretek vizsgatantárgy eredményét egyetlen (1—5-ig terjedő) osztályzattal kell értékelni. — Az Igazgatási és ügyviteli ismeretek vizsgatantárgy eredményét egyetlen (1—5-ig terjedő) osztályzattal kell értékelni. — A gyakorlati vizsga eredményét a Biztonsági ismeretek, a Biztonságtechnikai, informatika és számítástechnikai ismeretek, valamint az Igazgatási és ügyviteli ismeretek vizsgatantárgyak részosztályzatai alapján egyetlen (1—5-ig terjedő) osztályzattal kell értékelni. A részosztályzatok között elégtelen nem lehet. — Eredménytelennek kell a gyakorlati vizsgát tekinteni, ha bármelyik gyakorlati tantárgyból elégtelen érdemjegyet, illetőleg osztályzatot kapott a vizsgázó.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes